**Seitsmes Meel** oli aastatel 1986–1990 tegutsenud Eesti rokkansambel.

Koosseis ja tegevus
-------------------

Ansambli eestvedaja ja ühtlasi ka solist, kitarrist, laulude muusika ja sõnade autor oli Henry Laks. Ansambli koosseisu kuulusid veel Kalle Vilpuu – kitarr, Imre Eenma – basskitarr, Tõnu Väärtnõu – klahvpillid, Toomas Leemets – löökpillid. 1987. aastal olid ansambli liikmeteks ka Tarmo Adson – kitarr ja Ilmar Laisaar – klahvpillid.

Algne mõte ansambli loomiseks tekkis Tartu muusikapäevadel 1984. aastal, kui Henri Laks ja Kalle Vilpuu hakkasid omavahel juhuslikult juttu ajama.

Aastal 1987 sai ansambel Tartu muusikapäevadel ajakirjanike preemia ja ühtlasi anti ansamblile publiku lemmikansambli nimetus. 1988. aasta suvel ühines ansambliga stuudiotegevuses ka Alo Mattiisen.

Esimesel Rock Summeril 1988. aastal oli Seitsmes Meel viimane esineja. Rockfestivali külastajaid Lauluväljakul oli umbes 100 000 inimest.

Miks bänd 1990. aastal kuulsuse tipul tegevuse lõpetas? Imre Eenma: "Need olid huvitavad ja natuke skisofreenilised ajad. Kõik sai vabaks ja kõigil tekkis äkki väga palju tegemist.". Kalle Vilpuu: "Toonane lahkuminek oma kuulsuse tipul oli ainuõige. Muidu oleks meistki saanud iseenda haledad varjud.".

2013. aasta suvel tuli ansambel uuesti kokku, et esineda Käsmu kontsertidel. Kontserte anti ka 2014. ja 2015. aastal. Lavale naasmiseks andis bändile tõuke kurb sündmus – klahvpillimängija Tõnu Väärtnõu traagiline hukkumine õnnetu kukkumise tõttu. Tõnu oli aastaid proovinud bändikaaslasi uuesti kokku tuua, kuid erinevatel põhjustel see ei õnnestunud.

Looming
-------

Ansambli tuntumad lood on "Tule kui leebe tuul", "Salaja", "Õpetaja", "Hoia mu poole", "Tuisueit", "Kingitus" jt..

"Tule kui leebe tuul" valiti 2009. aastal telesaates "Eesti otsib lemmiklaulu" kõigi aegade parimate armastuslaulude hulgast 4. kohale.

Seitsmenda Meele loomingust on jäädvustatud väike osa ja seegi vaid 1989. aastal välja antud kassetil. Mõned lood on Henri Laksi sooloplaatidel.

### Album

* Seitsmes Meel (Cassette, Album, Misprint), Levimuusikute Klubi "Muusik", 1989
* Seitsmes Meel (LP, Album, Ltd, Num, RE, Turquoise), Akord Records, 2024
* Seitsmes Meel (LP, Album, RE, Black Vinyl, Band Edition), Akord Records, 2024

Tracklist:

* A1 Break The Window
* A2 Õpetaja
* A3 Tule Kui Leebe Tuul
* A4 Kannatus
* A5 Kõrbes
* A6 Pärl
* B1 Hoia Mu Poole
* B2 Unesnõiduja
* B3 Sõna
* B4 Suhted
* B5 Pagemine (Kontsert)

Viited
------

1. 1 2 3 4  EE 12. köide, 2003: 509.
2. 1 2  Ruja. Teema 46.
3. ↑  Kitarrist Kalle Vilpuu meenutab Henry Laksi: selliseid inimesi ei sünni palju. kultuur.postimees.ee, 11. mai 2023.
4. 1 2  Noortena võlusime ära terve Eesti. Õhtuleht, 21. mai 2013
5. ↑  80ndate rokitäht Seitsmes Meel teeb sel suvel come backi, Õhtuleht, 11. märts 2013
6. 1 2  Seitsmes Meel on tagasi. Tartu Ekspress nr. 4, 30 jaanuar 2014.
7. ↑  Seitsmes Meel. Discography.

Välislingid
-----------

* Ansamblist ruja.ee veebilehel (vaadatud 14.02.2013).
* Tartu muusikapäevad: Seitsmes Meel ja Henry Laks. Esmaeeter 20. august 1987.
* Tartu levimuusikapäevad 1988. Esmaeeter 22. mai 2009.
* Kaja Roomets. Seitsmenda Meele muusiku Tõnu Väärtnõu pill vaikis igaveseks. Õhtuleht, 9. jaanuar 2013.